作者：陆游
词牌/韵律：洞庭春色・沁园春

paragraphs: 壮岁文章，暮年勋业，自昔误人。
算英雄成败，轩裳得失，难如人意，空丧天真。
请看邯郸当日梦，待炊罢黄粱徐欠伸。
方知道，许多时富贵，何处关身。
人间定无可意，怎换得、玉鲙丝莼。
且钓竿渔艇，笔床茶灶，闲听荷雨，一洗衣尘。
洛水秦关千古后，尚棘暗铜驼空怆神。
何须更，慕封侯定远，图像麒麟。